WAAMUZI

Kitabu cha Yoshua 7-28; Kitabu cha Waamuzi

Waisraeli walipokuwa wakishinda Wakanani, makabila kumi na mawili wake wakachukua sehemu ya nchi. Ilikuwa kazi yao kuwaondoa Wakanani walioishi hapo ili wasije kuchanganyika nao na kuabudu sanamu yao.

Baada ya kifo cha Yoshua, makabila kumi na mawili walijitawala.  Lakini walipojisikia kwamba wamestarehe na kunawiri katika nchi mpya, walisahau alivyowaambia Mungu kufanya.  Kila mtu akafanya yaliyokuwa mema machoni pake.

Halafu malaika wa Bwana akawaambia watu, “Nilipowatoa Misri nilisema, ‘Msiwaruhusu Wakanani kuishi pamoja nanyi.’ Lakini mmevunja ahadi hii kati yetu.  Mmeruhusu Wakanani kuishi nanyi na hamkuvunja madhabahu yao na kuchoma sanamu zao. Kwa hivyo sitawaondoa tena kutoka nchi yenu.  Watakuwa miiba ubavuni mwenu na miungu yao itakuwa mitego yenu.”
Na hivyo ndivyo ilivyofanyika. Kizazi kipya kilimsahau Mungu. Wakaanza kuabudu miungu ya Wakanani na kufanya vitu viovu sana.  Maadui wao waliwavamia na kila wakati Waisraeli walipoenda kupigana, Mungu alikuwa dhidi yao nao walishindwa.

Walipokuwa watumwa tena, walimkumbuka Mungu wakamlilia awaokoe. Ndipo Mungu aliinua kiongozi aliyewaokoa kutoka kwa maadui. Kila kiongozi aliitwa mwamuzi.
Mara kumi na nne katika miaka mia tatu hamsini, Waisraeli waliasi dhidi ya Mungu na kuziabudu sanamu za Wakanani.  Kila mara, Mungu aliwaadhibu kama alivyosema alipowapatia Amri Kumi katika Mlima wa Sinai. Lakini kila mara Waisraeli walitubu dhambi zao na wakaanza kutii tena na Mungu aliwasamehe na akawabariki tena na mwamuzi kuwaokoa. Gideon, Debora, na Samson walikuwa baathi ya waamuzi. Samueli alikuwa mwamuzi wa mwisho.

Huu ndio mwisho wa hadithi.

